# **DECIZIA ETAPEI DE ÎNCADRARE**

## Nr. din .06.2018

Ca urmare a solicitării adresate de **CONSILIUL JUDETEAN SUCEAVA** din municipiul Suceava, str. Stefan cel Mare, nr.36, jud. Suceava, înregistrată la APM Suceava cu nr. 4944/16.05.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

 **- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**;

 **- Directivei 2014/52/UE a Parlamentului Uniunii Europene şi a Consiliului din 16.04.2014 de modificare a Directivei 2011/92/UE** privind evaluarea efectelor anumitor proiecte publice şi private asupra mediului.

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 27.04.2018, că proiectul **“Ansamblu de locuinte de serviciu cu 30 de unitati locative prin programul ANL "Construirea de locuinte de serviciu" ”** propus a fi amplasat in municipiul Suceava, str. 1 Decembrie 1918, nr.21, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

1. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**1. Caracteristicile proiectului**

 *a) proiectul se încadrează în prevederile Hotărârii Guvernului nr. 445/2009*, anexa nr. 2, pct. 10, lit.b;

 *b) proiectul nu face obiectul prevederilor O.M. nr.19/2010* privind evaluarea adecvata a efectelor potentiale a investitiei asupra ariilor naturale protejate de interes comunitar;

 c) *mărimea proiectului*: se propune realizarea urmatoarei investitii:

Amplasamentul investitiei se afla in intravilanul municipiului Suceava, pe strada 1 Decembrie 1918, nr.21, in incinta spitalului vechi, terenul avand o suprafata de 3000,00mp. Terenul apartine domeniului public al judetului Suceava, cu drept de administrare de catre Spitalul Judetean de Urgenta Sfantul Ioan cel Nou de la Suceava si a fost transmis in folosinta gratuita a ANL. Categoria de folosinta a terenului este curti-constructii.

La cerintele beneficiarului, pe acest teren se propune construirea unui bloc de locuinte pentru tineri in regim de inchiriere, cu regim de inaltime D+P+4E, cu doua tronsoane, care va avea 30 unitati locative (la tronsonul 1 sunt 5 apartamente cu 2 camere si 10 apartamente cu 3 camere; la tronsonul nr.2 sunt 5 apartamente cu 2 camere si 10 apartamente cu 3 camere).

Cele doua tronsoane vor avea :

- Sc totala=605,00mp (Sc tronson1=302,5mp+Sc tronson2=302,5mp).

- Sdesfasurata totala=3025,00mp.

- Sutila spatii comune=391,95mp

- Hmax coama=16,85m, H streasina=14,50m.

- POT existent=0,00%, POT propus=20,16%

- CUT existent=0,00, CUTpropus=1,008

- Parcare auto cu 30 locuri

Cladirea va fi de tip permanent, cu urmatorii coeficienti de ocupare si utilizare a terenului:

 P.O.T. propus = 28.12 %

 C.U.T. propus = 1.47

Cladirea se va amplasa in zona populata, cu imobiole publice si de locuit, teren liber, astfel :

- la nord : Nr. Cad. 51581

- la sud : Nr. Cad. 51581

- la est : Nr. Cad. 51581

- la vest : Nr. Cad.39573

Fiecare tronson are acces si rampa de acces pentru persoane cu dizabilitati. Accesul la amplasamentul propus se face din b-dul 1 Decembrie 1918, pe o alee auto si pietonale. Blocul va avea trotuar perimetral de garda de 100cm in jurul constructiei. Se vor amenaja platforme asfaltate/pavate gospodaresti, pentru depozitare pubele destinate colectarii de gunoi menajer, spatii verzi.

Legatura pe verticala se face prin scari si lift persoane.

Ca urmare a implementarii proiectului analizat va creste numarul de locuinte si implicit se vor prelungi retelele de alimentare cu apa, de alimentare cu energie electrica, retelele de alimentare cu gaze naturale si reteaua de canalizare.

Agentul termic va fi furnizat de la centrale termice de apartament pe gaze naturale (P=24kW, in condensatie)

d) *cumularea cu alte proiecte existente şi/sau aprobate*:- nu este cazul.

e) *utilizarea resurselor naturale, în special a solului, a terenurilor a apei şi a biodiversităţii:* nu au un impact semnificativ.

*Utilităţile necesare pentru organizarea de şantier:*

1. Alimentarea cu apa – va fi asigurata de la reteaua localitatii
2. Energie electrica – va fi asigurata de reteaua electrica din localitate

f) *producţia de deşeuri*: deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare; Principalele categorii de deşeuri care vor rezulta din activitatea de execuţie a proiectului (pulberi ciment de la operaţiile de construcţii şi finisaje si pământul în exces de la operaţiile de săpături) vor fi transportate de pe teren şi duse la un depozit autorizat de deşeuri prin grija constructorului, pe toată durata execuţiei.

g) *poluarea şi alte efecte nocive*: pe perioada derularii lucrarilor de executie pot aparea emisii:

- pulberi ciment de la operaţiile de construcţii şi finisaje;

- noxe de la mijloacele de transport a materialelor;

- pulberi pământ de la operaţiile de săpături;

Aceste emisii au un caracter provizoriu, in intervale mici de timp, luandu-se masuri pentru reducerea acestora (stropiri, program de lucru adaptat pentru executia lucrarilor si operatiuni de transport, folosirea unor mijloace de transport performante, etc).

- în perioada lucrărilor de construire, zgomotul va fi generat de utilajele de excavatie şi mijloacele de transport si se va avea in vedere utilizarea unor utilaje silentioase, cu un grad ridicat de fiabilitate si randament ridicat;

 h) *riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

 i) riscurile pentru sănătatea umană: efectul va fi pozitiv prin colectarea şi epurarea apelor uzate menajere;

 **2. Localizarea proiectului**

 a) *utilizarea actuala şi aprobată a terenurilor*: conform certificatului de urbanism nr. 1284/06.09.2017 eliberat de Primăria municipiului Suceava, terenul este situat în intravilanul localităţii, este proprietatea judetului Suceava, cu drept de administrare de catre Spitalul Judetean de Urgenta Sfantul Ioan cel Nou de la Suceava si a fost transmis in folosinta gratuita a ANL.

 b) *bogăţia, disponibilitatea, calitatea şi capacitatea de regenerare relative ale resurselor natural( inclusive solul, terenurile, apa şi biodiversitatea) din zonă şi din subteranul acesteia:* nici unul din criteriile enumerate nu vor fi afectate de implementarea proiectului propus.

 *c) capacitatea de absorbţie a mediulu naturali,acordându-se o atenţie specială următoarelor zone:*

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) rezervaţii şi parcuri naturale – nu este cazul;

v) zone clasificate sau protejate de dreptul naţional; zone NATURA 2000 desemnate în conformitate cu Directiva 92/43/CEE şi Directiva 2009/147/CE: nu este cazul.

vi) zonele în care au existat deja cazuri de nerespectare a standardelor de calitate a mediului prevăzute de legislaţia în vigoare şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

 viii) peisaje şi situri importante din punct de vedere istoric, cultural sau arheologic – nu este cazul;

  **3. Caracteristicile impactului potenţial**

*a). importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). natura impactului-* va fi cauzat de lucrările de terasamente şi construcţii, cu un impact redus asupra mediului,

*c). natura transfrontieră a impactului-*  lucrările propuse nu au efecte transfrontieră;

*d). intensitatea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*e). probabilitatea impactului* – impact redus, pe perioada de execuţie şi în perioada de funcţionare a obiectivului;

*f). debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g).*cumularea impactului cu impactul altor proiecte existente şi/sau aprobate*- în zona respectivă nu sunt în aprobare sau aplicare alte proiecte cu impact semnificativ care să cumuleze impactul cu cel produs de proiectul propus;

h). *posibilitatea de reducere efectivă a impactului*- prin utilizarea de tehnologii curate, cu impact cât mai redus asupra factorilor de mediu şi asupra populaţiei;

 **II.** Motivele care au stat la baza luării deciziei etapei de încadrare în procedura de evaluare adecvată sunt următoarele:nu este cazul.

Condiţiile de realizare a proiectului:

1. Investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice, a legislaţiei de mediu în vigoare şi a avizelor menţionate în Certificatul de Urbanism nr. 1284/06.09.2017 eliberat de Primăria municipiului Suceava;
2. Conform art. 22, alin. 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitenţă asupra acestor modificări;
3. Se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;
4. Se vor lua măsuri tehnice şi organizatorice pe toată perioada de desfăşurare a lucrărilor pentru a nu afecta factorii de mediu, sănătatea şi confortul populaţiei din zona respectivă;
5. Se va avea în vedere execuţia rapidă a lucrărilor şi încadrarea în termenul de realizare a investiţiei,
6. Utilajele de construcţii se vor alimenta cu carburanţi numai de la staţii de distribuţie carburanţi autorizate;
7. Întreţinerea şi reparaţia utilajelor şi mijloacelor de transport folosite la lucrări se va face în unităţi specializate;
8. Se vor amenaja locuri de stocare, în condiţii de siguranţă pentru mediu şi sănătatea umană, a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora, în conformitate cu prevederile Legii 211/2011 privind regimul deşeurilor, cu modificarile si completarile ulterioare. Deşeurile reciclabile, colectate pe categorii conform prevederilor legale, se vor valorifica către firme specializate. Deşeurile menajere se vor colecta şi preda către operatorii locali de salubritate autorizaţi.
9. La finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială.

 Prezenta decizie se poate revizui, în cazul în care se constată apariţia unor elemente noi, necunoscute la data emiterii.

 Prezenta decizie este valabilă pe toată perioada punerii în aplicare a proiectului.

 Prezenta decizie poate fi contestată în conformitate cu prevederile Hotărârii Guvernului nr.445/2009 şi ale Legii contenciosului administrativ nr.554/2004, cu modificările şi completările ulterioare.

 DIRECTOR EXECUTIV,

Gheorghe Aldea

Şef Serviciu Avize, Acorduri, Autorizaţii, Întocmit,

 Ing. Constantin Burciu Ing. Mariana Burlacu